Torbjørn Bergerud
Torbjørn Sittrup Bergerud (Drammen, 16. srpnja 1994.) je norveški rukometni golman i reprezentativac koji trenutno brani za danski klub TTH Holstebro. Karijeru je započeo u rodnom gradu u klubu Drammen HK, odakle je 2015. godine prešao u švedski Lugi HF, gdje je igrao samo jednu sezonu, prije nego prelazi u Dansku. 

Za seniorsku reprezentaciju Norveške debitirao je 4. lipnja 2013. godine, međutim njegovo prvo međunarodno natjecanje bilo je tek IHF Svjetsko prvenstvo 2017. godine, gdje je bio jedan od ponajboljih golmana na turniru i uvelike je doprinio u osvajanju prve norveške medalje na Svjetskom prvenstvu; posebno se istaknuo u polufinalnoj utakmici protiv Hrvatske, gdje je u posljednjoj sekundi utakmice obranio sedmerac Zlatku Horvatu pri izjednačenom rezultatu, što je odvelo utakmicu u produžetke, u kojima je Norveška slavila 28:25. Na to je utakmici imao ukupno 16 obrana, odnosno 40% obranjenih udaraca. 

Norveški rukometaši